CELEX: 62008CA0170
Language: da
Date: 2009-06-11 00:00:00
Title: Sag C-170/08: Domstolens dom (Femte Afdeling) af 11. juni 2009 — H.J. Nijemeisland mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het Bedrijfsleven — Nederlandene) (Fælles landbrugspolitik — oksekød — forordning (EF) nr. 795/2004 — artikel 3a — integreret system for forvaltning og kontrol af visse støtteordninger — enkeltbetaling — fastsættelse af referencebeløbet — nedsættelser og udelukkelser)

1.8.2009   
            
            
               DA
            
            
               Den Europæiske Unions Tidende
            
            
               C 180/18
            
         Domstolens dom (Femte Afdeling) af 11. juni 2009 — H.J. Nijemeisland mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het Bedrijfsleven — Nederlandene)
   (Sag C-170/08) (1)
   
   (Fælles landbrugspolitik - oksekød - forordning (EF) nr. 795/2004 - artikel 3a - integreret system for forvaltning og kontrol af visse støtteordninger - enkeltbetaling - fastsættelse af referencebeløbet - nedsættelser og udelukkelser)
   2009/C 180/30
   Processprog: nederlandsk
   
      Den forelæggende ret
   
   College van Beroep voor het Bedrijfsleven
   
      Parter i hovedsagen
   
   
      Sagsøgere: H.J. Nijemeisland
   
      Sagsøgt: Minister van Landbouw, Natuur en Voedselkwaliteit
   
      Sagens genstand
   
   Anmodning om præjudiciel afgørelse — College van Beroep voor het Bedrijfsleven — fortolkning dels af artikel 3a i Kommissionens forordning (EF) nr. 795/2004 af 21. april 2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 141, s. 1), dels af artikel 2, litra r) og s), i Kommissionens forordning (EF) nr. 2419/2001 af 11. december 2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92 (EFT L 327, s. 11) — integreret system for forvaltning og kontrol af visse støtteordninger — enkeltbetalingsordning — fastsættelse af referencebeløbet — nedsættelser og udelukkelser
   
      Konklusion
   
   
               1)
            
            
               Artikel 3a i Kommissionens forordning (EF) nr. 795/2004 af 21. april 2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, som ændret ved Kommissionens forordning (EF) nr. 1974/2004 af 29. oktober 2004, skal fortolkes således, at nedsættelser og udelukkelser i henhold til Rådets forordning (EF) nr. 1254/1999 af 17. maj 1999 om den fælles markedsordning for oksekød ikke skal tages i betragtning ved den beregning, der er fastsat i artikel 37, stk. 1, i forordning nr. 1782/2003.
            
         
      (1)  EUT C 197 af 2.8.2008.